ইম্ফাল, সেপ্টেম্বর ১০ : অইবশিংগী ঈপাক, ইম্ফালনা শীন্দুনা লমদম অসিগী অইবী অহুমদা মনা পীদুনা ইকায়খুম্নবা ঊৎখ্রে।  মণিপুর প্রেস ক্লাবতা পাঙথোকখিবা অইবশিংগী ঈপাক, ইম্ফালগী প্রেসিদেন্ট এন কে লুৱাংনা প্রিসাইদ তৌখিবা থৌরম অদুদা সিনিয়র কলাম্নিস্ত রাজকুমার গুণচন্দ্রনা চীফ গেষ্ট অমসুং সাইন্স এক্টিভিষ্ট অচৌবা ৱাহেংবম, কার্তুনিষ্ট নেত্রজিৎ মোইরাংথেমনা গেষ্ট ওব ওনরশিং ওইনা শরুক য়াখি।
 লূপ অসিনা অনীরকশুবা ওইনা পাঙথোকপা ঙসিগী ইকায়খুম্নবা থৌরম অদুদা লমদম অসিগী অইবী অহুম লোইদামতোম্বী মোইরাংথেম, রিতা থোকচোম অমসুং খুমন্থেম অনেশ্বরীদা মনা লান্থোক্তুনা ইকায়খুম্নবা ঊৎখি।  থৌরম অসিগী মনুং চন্না শৈরেং শৈদিন্নবসু পাঙথোকখি। 